A TANÁCS 2007/521/KKBP HATÁROZATA
(2007. július 23.)
a volt Jugoszláviában elkövetett háborús bűncselekményeket vizsgáló Nemzetközi Törvényszék (ICTY) megbízatása hatékony végrehajtásának támogatására meghatározott intézkedések megújításáról szóló 2004/293/KKBP közös álláspont végrehajtásáról
AZ EURÓPAI UNIÓ TANÁCSA
tekintettel a Tanács 2004/293/KKBP közös álláspontjára (1), és különösen annak 2. cikkére, az Európai Unióról szóló szerződés 23. cikkének (2) bekezdésével összefüggésben,
mivel:
(1)
A 2004/293/KKBP közös állásponttal a Tanács intézkedéseket fogadott el annak érdekében, hogy megakadályozza az olyan személyeknek a tagállamok területére való belépését vagy a tagállamok területén keresztül való átutazását, akik tevékenységükkel szabadlábon lévő személyeket segítenek az igazságszolgáltatás további elkerülésében olyan bűncselekmények kapcsán, amelyek miatt az ICTY vádat emelt ellenük, vagy akik tevékenységükkel más módon akadályozhatják az ICTY megbízatásának hatékony végrehajtását.
(2)
Vlastimir DJORDJEVIC-nek az ICTY őrizete alá történő helyezését követően a közös álláspont 1. cikkében említett és a Vlastimir DJORDJEVIC-csel kapcsolatban lévő egyes személyeket a jegyzékből törölni kell.
(3)
Ezen túlmenően a közös álláspont 1. cikkének megfelelően a jegyzéket ki kell egészíteni egy további névvel és újabb azonosító adatokkal.
(4)
A 2004/293/KKBP közös álláspont mellékletében szereplő jegyzéket ezért ennek megfelelően módosítani kell,
A KÖVETKEZŐKÉPPEN HATÁROZOTT:
1. cikk
A 2004/293/KKBP közös álláspont mellékletében meghatározott személyek jegyzékének helyébe az e határozat mellékletében meghatározott jegyzék lép.
2. cikk
Ez a határozat elfogadásának napján lép hatályba.
3. cikk
Ezt a határozatot az Európai Unió Hivatalos Lapjában ki kell hirdetni.
Kelt Brüsszelben, 2007. július 23-án.